30 APRIL – Afrikanergeskiedenis
1845 – Slag van Swartkoppies
Adam Kok III was hoofman oor die Griekwas in die Philippolis-omgewing gedurende 1837. Voortrekkers het geleidelik die gebied bekend as die Trans-Oranje (tussen die Oranje en Rietrivier) begin binnetrek. Die sendeling John Philip het die Britse owerhede oorgehaal (1843) om 'n verdrag van hulp in tyd van nood, met die Griekwas te sluit. Kort voor lank het probleme ontstaan en het Kok hom op Brittanje beroep vir beloofde hulp. Die Britse aanval is voorafgegaan deur 'n geveg met die Griekwas waarna die Britse magte onverwags tot die stryd toegetree het. Drie Voortrekkers het gesneuwel, en 15 is gevang.
1901 – Anglo-Boereoorlog: Long Tom opgeblaas
Die ZAR se vierde en laaste Creusot 'Long Tom' (waarskynlik die Jood) word opgeblaas voordat dit in die Britse hande val, net 200 meter van die aanstormende vyand. Hierdie daad geskied ten aanskoue van 'n Britse mag, skaars 200 treë van luitenant H du Toit af weg. Britse magte was besig was met 'n stormloopaksie op Du Toit. Du Toit het egter kalm en bedaard sy ding gedoen en die kanon vernietig.
1961 – Adv. CR Swart se laaste dag as goewerneur-generaal van Suid-Afrika
Die onafhanklikheidstrewe van die Nasionale Party was van die begin af in sy grondwet ingeskryf, en in 1934 is die betrokke art. 4 verander toe vir die eerste keer daarin bepaal is dat onafhanklikheid in 'n republikeinse staatsvorm verkry moet word. Die hoof van so 'n staat sou President heet, maar tot met republiekwording was die staatshoof nog die Goewerneur-generaal. Adv. CR Swart, lank leier van die Nasionale Party in die Vrystaat en sy lewe lank vurige republikein, het op 12 Januarie 1960 die laaste Goewerneur-generaal van SA geword, 'n pos wat hy op hierdie datum neergelê het, hangende sy verkiesing tot die eerste Staatspresident van die Republiek van Suid-Afrika op 31 Mei 1961.
1972 – Weslander, gemeenskapskoerant van die Kaapse Weskus, op Vredenburg gestig
1749 – Jacob Abraham Uitenhage de Mist, Kommissaris-generaal aan die Kaap († 3 Augustus 1823)
As regsgeleerde en lid van die Asiatiese Raad, het hy op 1 Maart 1803 as Kommissaris-generaal die bewind van Kaap die Goeie Hoop oorgeneem. Liberale hervorming wat hy geproklameer het, sluit o.m. in: 'n sentrale regering beliggaam in die Politieke Raad, 'n Rekenkamer, Boedelkamer en Raad van Justisie; leningsbanke is georganiseer; vryhandel is bevorder; 'n gemeenteraad (stadsraad) vir Kaapstad is ingestel; die Kerkorde van 25.7.1804 het Kerk en Staat geskei, maar die oppergesag van die Staat is gehandhaaf; met die Skoolorde van 11.9.1804 is die regstreekse invloed van die Kerk uitgeskakel en is sekulêre onderwys onder staatsbeheer geplaas; nasionaal-gerigte onderwys is bevorder; die buitedistrikte se geregtelike en politieke bestuur is ingrypend en doeltreffend gewysig: die landdrosdistrikte Uitenhage en Tulbagh is gestig, die landdroste en heemrade se funksies is omskrywe, die finansiële administrasie is doeltreffender gereël, grondbesit en die leningsplaasstelsel is verbeter, veldkornette se gesag is uitgebrei en elke Drostdy het kommissarisse vir huweliksake gekry; die afskaffing van die Hottentotkorps is oorweeg omdat dit ondoeltreffend was; 'n stelsel van vrye arbeidskontrakte vir Hottentotte by koloniste is ingestel; goedgekeurde sendinggenootskappe is toegelaat om met die ondersteuning en onder toesig van die owerheid te arbei; koloniste en nie-blanke stamme aan die Oosgrens is geskei; nie-blanke kapteins se seuns sou elementêre landbouonderrig ontvang om die beskawing onder die nie-blanke stamme te bevorder. De Mist het in Februarie 1805 die Kaap verlaat en na Nederland teruggekeer, waar hy op 3 Oktober 1823 oorlede is.
1892 – Prof. Theodorus Johannes Haarhoff, skrywer en letterkundige († 30 Augustus 1971)
1925 – Dot Serfontein, skrywer en ma van die digter Antjie Krog († 4 November 2016)
Dot Serfontein was 'n skrywer van kortverhale en kontreiverhale. Sy was die moeder van die digter Antjie Krog. Sy het ook onder die skuilname SJ Nasau en Luca Fick geskryf.
1947 – Janita Claassen, sangeres († 24 Oktober 2005)
1913 – Daniël Jacobus Erasmus, voormalige waarnemende staatspresident van die ZAR (November 1871 tot Julie 1972) (* 5 April 1830)